CELEX: 62017TN0399
Language: fi
Date: 2017-06-28 00:00:00
Title: Asia T-399/17: Kanne 28.6.2017 – Dalli v. komissio

21.8.2017   
            
            
               FI
            
            
               Euroopan unionin virallinen lehti
            
            
               C 277/49
            
         Kanne 28.6.2017 – Dalli v. komissio
   (Asia T-399/17)
   (2017/C 277/71)
   Oikeudenkäyntikieli: englanti
   
      Asianosaiset
   
   
      Kantaja: John Dalli (St. Julians, Malta) (edustajat: asianajajat L. Levi ja S. Rodrigues)
   
      Vastaaja: Euroopan komissio
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               määräämään korvattavaksi vahingon, erityisesti aineettoman vahingon, jonka on arvioitu olevan väliaikaisesti 1 000 000 euroa
            
         
               —
            
            
               velvoittamaan vastaajan vastaamaan kaikista oikeudenkäyntikuluista.
            
         
      Oikeudelliset perusteet ja pääasialliset perustelut
   
   Vahingonkorvauskanteensa tueksi kantaja vetoaa väittämänsä sääntöjenvastaisuuden osalta kahteen kanneperusteeseen.
   
            
               1)
            
            
               Ensimmäinen kanneperuste, joka perustuu OLAF:n menettelyn lainvastaisuuteen
               
                           —
                        
                        
                           OLAF:n lainvastaiset menettelyt ovat erityisesti seuraavat: tutkimuksen aloittamista koskevan päätöksen lainvastaisuus; tutkimusten luonnehdinnassa tehdyt virheet ja tutkimuksen soveltamisalan lainvastainen laajentaminen; todisteiden hankkimista koskevan periaatteen (mukaan lukien todisteiden vääristäminen ja väärentäminen) loukkaaminen, puolustautumisoikeuksien loukkaaminen ja useiden unionin säännösten (esim. Euroopan unionin toiminnasta tehdyn sopimuksen 339 artiklan, asetuksen (EY) N:o 1073/1999 4 ja 8 artiklan ja 11 artiklan 7 kohdan, komission päätöksen nro 1999/396 4 artiklan, OLAF:n ohjeiden 18 artiklan ja valvontakomitean sääntöjen 13 artiklan 5 kohdan) loukkaaminen sekä syyttömyysolettaman periaatteen loukkaaminen ja henkilötietojen suojaa koskevan oikeuden loukkaaminen.
                        
                     
         
            
               2)
            
            
               Toinen kanneperuste, joka perustuu komission menettelyn lainvastaisuuteen
               
                           —
                        
                        
                           Komission lainvastaiset menettelyt ovat seuraavat: hyvän hallinnon periaatteen ja objektiivista, puolueetonta, lojaalia ja riippumattomuusperiaatetta noudattavaa menettelyä koskevan velvollisuuden loukkaaminen ja OLAF:n riippumattomuuden loukkaaminen.